เรื่องร้องเรียน: ขอบคุณครับที่กั้นคอกให้จอดแบบสบายใจจะได้ไม่ต้องกลัวเทศกิจมายกรถ
การดำเนินการของเจ้าหน้าที่: เรียนผู้ร้อง กรณีตามที่ท่านร้องเรียนนั้น ฝ่ายเทศกิจ สำนักงานเขตจอมทอง ไม่ได้นิ่งนอนใจต่อปัญหาการจอดหรือขับขี่รถจักรยานยนต์บนทางเท้าในบริเวณดังกล่าว ทั้งนี้ ได้ประสานขอความร่วมมือจากเจ้าหน้าที่ตำรวจสถานีตำรวจนครบาลในพื้นที่ ประสานกับภาคเอกชนเพื่อบูรณาการแก้ปัญหาร่วมกันมาตลอด และกวดขัน จับกุมผู้ฝ่าฝืนอย่างสม่ำเสมอ โดยสำนักงานเขตจอมทองได้ดำเนินการดังต่อไปนี้  1 ติดป้ายประชาสัมพันธ์ เป็นจำนวนมากเพื่อขอความร่วมมือ ไม่จอดหรือขับขี่รถจักรยานยนต์บนทางเท้า 2 กวดขัน ตักเตือน สั่งการให้แก้ไขต่อผู้ที่ฝ่าฝืนกฎหมาย 3 จับกุม ยกรถ ดำเนินการคดี กับผู้ที่ดื้อดึง ฝ่าฝืนคำเตือน กระทำผิดซ้ำคำเตือน  4 ติดตั้ง เสายางล้มลุก เพื่อเป็นสัญลักษณ์ห้ามปราม ย้ำเตือน ห้ามมิให้นำรถจักรยานยนต์ขับขี่ผ่าน หรือนำขึ้นมาจอดบนทางเท้า 5 ติดตั้งกรวยยาง กั้นเชือก เพื่อเป็นเครื่องหมาย ห้ามมิให้จอดหรือขับขี่บนทางเท้า 6 ขอภาพจากกล้องวงจรปิด เพื่อสืบหา เจ้าของหรือผู้ครอบครองรถจักรยานยนต์ คันที่ฝ่าฝืน เพื่อดำเนินคดีตามกฎหมาย  7 ส่งเจ้าหน้าที่ชุดสายตรวจ ออกตรวจตราทั้งกลางวันและกลางคืน เพื่อคอยตักเตือนห้ามปราม และดำเนินการยกรถจักรยานยนต์ ถ้าจำเป็น
ความเห็นของผู้แจ้ง: ขอบคุณครับ มาตรวจทุกวันเย็นเลยก็ดีนะครับ รถคนมาตลาดกับคนที่อยู่คอมโดมาจอดหลัง19.00ขึ้นไปจอดแน่นจนไม่มีที่เดินเลยครับ มักง่ายสุดๆๆรวยมีรถขับแต่เสียค่าจอดรถไม่เป็นปรับหนักๆๆเลยครับพวกนี่เขารวยครับ
พื้นที่: แขวงจอมทอง เขตจอมทอง กรุงเทพมหานคร